**Številka** 430-1/2021/1

**Datum** 5.7.2021

**JAVNO NAROČILO ZA PONUDNIKA ŠOLSKE PREHRANE**

**POVABILO K ODDAJI PONUDB**

vabimo vse zainteresirane ponudnike, da oddajo ponudbo (iz seznama storitev B) za storitev prehrane in uporabnino za prostore v skladu s tem povabilom in v skladu z Zakonom o šolski prehrani (Ur. list RS 3-58/2013). V primeru spremembe obsega subvencioniranja šolske prehrane, bo naročnik to dolžan upoštevati. V primeru, da bo naročnik prejel same nepopolne ponudbe, bo izvedel dodatni krog pogajanj, sicer bo izbral najustreznejšega ponudnika na podlagi prejetih ponudb.

**Naročnik**

**SREDNJA ŠOLA ČRNOMELJ**

**KIDRIČEVA ULICA 18A**

**8340 ČRNOMELJ**

**Kontaktna oseba: Tatjana Weiss**

**Telefon: 07 30 51 667**

**Fax: 07 30 51 092**

**e-pošta: tatjana.weiss@guest.arnes.si**

**Ponudbe in prijave za sodelovanje je treba poslati po pošti na naslov:**

**SREDNJA ŠOLA ČRNOMELJ**

**KIDRIČEVA ULICA 18A**

**8340 ČRNOMELJ**

**Področje dejavnosti: 85.320 - Izobraževanje**

**Oznaka naročila** 430-1/2021/1

**Predmet javnega naročila:**

**Izbira izvajalca za pripravo, dostavo in razdeljevanje dnevno toplih obrokov dijaške prehrane**

Vrsta naročila: **Storitve prehrane**

Glavni kraj dobave ali izvedbe: **SREDNJA ŠOLA ČRNOMELJ, KIDRIČEVA ULICA 18A, 8340 ČRNOMELJ**

Enotni besednjak javnih naročil:

55523100-3 Storitve dobave šolskih obrokov

55524000-9 Storitve priprave in dostave hrane za šole

Kratek opis naročila:

**Priprava, dostava in razdeljevanje šolske malice za dijake in zaposlene pri naročniku**

**Celotna količina ali obseg: cca. 180 - 220 dijakov in 20 zaposlenih**

**Trajanje naročila ali rok za zaključek: od 1. 9. 2021 do 31. 8. 2023, samo v času pouka.**

**Vrsta postopka**

Postopek zbiranja ponudb v skladu z navedbami 2. odstavka 20. člena Zakona o javnem naročanju, storitve B po klasifikaciji CPV (Ur. list RS št. 128/06,16/08, 19/10 in 18/11), sklenitev pogodbe za obdobje 2 let.

**Oddaja ponudbe**

**Ponudba mora vsebovati naslednje obrazce, ki so priloge tega povabila:**

- **izpolnjen in podpisan obrazec »Vzorec pogodbe«;**

- **izpolnjen in podpisan obrazec »Ponudba«;**

- **izpolnjen in podpisan obrazec »Izjava o izpolnjevanju pogojev«**

Predmet javnega naročila je razviden iz specifikacij. Ponudnik ponujeno ceno in ostale zahtevane podatke vnese v ustrezna polja v obrazce »Vzorec pogodbe«, »Ponudba« »in »Izjava o izpolnjevanju pogojev«. Naročnik bo štel, da ponudnik s podpisom pogodbe podpisuje in potrjuje ponudbo. Ponudba mora biti veljavna 60 dni. Naročnik bo štel, da ponudnik, ki je oddal ponudbo, pod kazensko in materialno odgovornostjo potrjuje da:

izpolnjuje pogoje iz prvega in drugega odstavka 42. člena ZJN-2,

ima poravnane vse obveznosti do podizvajalcev v predhodnih postopkih javnega naročanja,

izpolnjuje obveznosti v zvezi s plačili prispevkov za socialno varnost in v zvezi s plačili davkov v skladu z zakonskimi določbami države, kjer ima sedež,

v zadnjih šestih mesecih pred objavo javnega naročila ni imel blokiranega transakcijskega računa,

ni bil s pravnomočno sodbo v katerikoli državi obsojen za postopek v zvezi z njegovim poklicnim ravnanjem in da ni storil velike strokovne napake iz področja predmeta javnega naročila,

ima vsa dovoljenja za opravljanje dejavnosti, ki je predmet naročila,

je ponudil vse v povpraševanju in specifikacijah ter pogodbi navedene storitve,

zaposluje usposobljene delavce z aktivnim znanjem slovenskega jezika, ki so pri ponudniku v rednem delovnem razmerju,

izplačuje plače v skladu s kolektivno pogodbo za dejavnost, za katero je registriran,

zagotavlja delovni čas glede na zahteve in potrebe naročnika, ne glede na število obrokov, občasno tudi ob sobotah (v skladu s šolskim urnikom),

upošteva vse predpise o varstvu pri delu in upošteva vse varstvene predpise ter da bo dela po tej pogodbi zavaroval tudi proti tretji osebi oz. bo zavaroval dejavnost,

je z oddajo podpisanega vzorca pogodbe podpisal ponudbo in se strinja s pogoji povpraševanja,

veljavnost ponudbe znaša 90 dni od roka za oddajo ponudb.

**Specifikacije**

Ponudnik bo skladno s priloženim vzorcem pogodbe prevzel v uporabo prostore naročnika na lokaciji Kidričeva ulica 18a, Črnomelj. Razdelilna kuhinja se nahaja v pritličju v izmeri 44 m2 za namene razdelitve malice za dijake pa se uporablja jedilnica v izmeri 270 m2. Višina uporabnine, ki zajema sorazmerni del porabe električne energije, vode in ogrevanja, uporabo prostorov in opreme, znaša **4,1 %** od cene obroka z DDV, kar trenutno znaša **0,11** € na obrok.

Ponudnik mora na lokaciji naročnika dnevno nuditi tople dijaške obroke po ceni, ki jo predpiše pristojen minister in trenutno znaša **2,73** EUR z DDV. Cena ponudbe šolske malice mora vsebovati vse stroške, popuste in rabate ter mora veljati kot cena FCO Srednja šola Črnomelj. Cena ponudbe mora vsebovati tudi stroške priprave in obdelave živil, embalaže ter druge morebitne stroške. Izvajalcu se prizna **95,9%** od veljavne cene obroka z DDV. Razlika v višini **4,1% od** cene obroka z DDV vključuje stroške elektrike, vode in ogrevanja.

Ponudnik mora vsak dan ponuditi **vsaj 2 (dva)** različna obroka, od tega mora biti **en vegetarijanski**. Obroki morajo biti dnevno sveži. Vsak obrok mora vključevati vsaj 2 dcl napitka. V primeru potrebe bo moral ponudnik zagotoviti tudi ustrezne dietne obroke.

Ponudnik mora zagotoviti takšno evidentiranje prevzemanja obrokov, ki šoli omogoča natančno dnevno spremljanje in beleženje izdanih obrokov.

Ponudnik mora nuditi topli in hladni obrok tudi zaposlenim pri naročniku (samoplačnikom).

Ponudnik bo jedilnike prilagodil letnemu času in posameznega jedilnika (tako mesnega kot vegetarijanskega) ne bo ponovil v obdobju treh tednov.

Ponudnik bo v pripravo jedilnikov vključil dijaško skupnost in upošteval njihove predloge.

Malice se bodo pripravljale v kuhinji ponudnika in dnevno pripeljale v razdelilno kuhinjo naročnika. Za transport sestavin in hrane se bodo uporabljale ustrezne transportne posode, ki so v skladu s HACCP sistemom in ne dopuščajo sprememb temperature hrane. Hrana mora biti pripravljena na osnovi Smernic zdravega prehranjevanja v vzgojno izobraževalnih ustanovah, Praktikuma jedilnikov zdravega prehranjevanja v vzgojnoizobraževalnih ustanovah, Praktičnih navodil za načrtovanje dnevnih toplih obrokov za dijake in Priročnik z merili kakovosti za javno naročanje hrane v vzgojno-izobraževalnih ustanovah.

Ponudnik mora pri opravljanju storitve upoštevati naslednje uredbe:

Komisije (ES), št. 37/05, o spremljanju temperature v prevoznih sredstvih, skladiščih in pri shranjevanju hitro zamrznjenih živil, namenjenih za prehrano ljudi (UL L št. 10/05, str. 18), z vsemi spremembami;

Uredbo o izvajanju uredb Sveta in Komisije (ES) o onesnaževalih v živilih Uredbo Sveta (EGS), št.315/93, o določitvi postopkov Skupnosti za kontaminate v hrani (UL L št. 37/93, str. 1);

Uredbo (ES) Komisije št. 1881/06 o določitvi mejnih vrednosti nekaterih onesnaževal v živilih (UL L št. 364, str. 5);

Uredbo o higieni živil, ki vsebujejo skupna načela v zvezi z odgovornostjo nosilcev živilske dejavnosti in higienskimi zahtevami za živilske obrate (Uredba Evropskega parlamenta in sveta (ES) št. 852/2004).

**Rok in način oddaje ponudb**

Ponudba mora prispeti po pošti najkasneje do **16. 07. 2021**

na naslov:

SREDNJA ŠOLA ČRNOMELJ

KIDDRIČEVA ULICA 18A

8340 ČRNOMELJ

Z oznako: »**RAZPIS - priprava dnevno toplih obrokov dijaške prehrane**«

**Merila za izbiro**

Naročnik bo prejete ponudbe ocenil po sledečih merilih:

**Število različnih jedilnikov:**

ponudnik mora ponuditi toliko jedilnikov, da se ne bodo ponavljali v obdobju 3 tednov. Ponudnik bo za vsak jedilnik, ki se ne ponovi v obdobju 3 tednov ali več, prejel po 1 točko za mesni in 1 točko za vegetarijanski jedilnik. Ponudnik lahko dobi skupaj največ **20 točk.**

**Število dnevnih jedilnikov**

Ponudnik mora ponuditi dva dnevna jedilnika (mesni in vegetarijanski). Ponudnik bo za vsak dodatni dnevni jedilnik prejel 10 točk.

**Popust pri ceni malice**

Ponudnik mora ponuditi ceno malice trenutno v višini 2,73 € z DDV. Za vsak cent popusta prejme ponudnik **10 točk (največ 40 točk)**.

**Izjava naročnika**

o brezplačnem zagotavljanju zadostnih količin čaja v zimskem času oz. soka v letnem času. Čaj oz. sok sta na razpolago skozi ves dan in primerno shranjena v termo posodi za čaj oz. avtomat za hladen sok. Za izjavo prejme naročnik 30 točk.

**Datum objave na šolski spletni strani: 5.7.2021**

**Zastopnik naročnika**

Elizabeta Prus, prof.

ravnateljica

**PONUDBA**

**1. Naročnik:**

SREDNJA ŠOLA ČRNOMELJ

KIDDRIČEVA ULICA 18A

8340 ČRNOMELJ

**2. Predmet naročila:**

**Izbira izvajalca za pripravo, dostavo in razdeljevanje dnevno toplih obrokov dijaške prehrane**

**3. Podatki o ponudniku:**

Firma oz. ime:

Naslov:

Zakoniti zastopnik:

ID za DDV:

Matična številka:

Telefon:

Telefaks:

Elektronska pošta:

Kontaktna oseba:

Številka TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_odprt pri: \_\_\_\_\_\_\_\_\_\_

Pooblaščena oseba za podpis pogodbe:

**4. Ponudbena cena:**

cena brez DDV: \_\_\_\_\_ EUR

popust \_\_\_%

cena s popustom brez DDV \_\_\_\_\_\_\_\_EUR

cena z DDV: \_\_\_\_\_\_\_ EUR

**5. Ponudba velja za celotno naročilo**

**6. Ponudba velja \_\_ dni po roku za oddajo ponudb** (minimalno 60 dni)

**7. Naročilo se obvezujemo izvajati v roku**

**- od 1. 9. 2021 do 31. 8. 2023**

**8. Izjavljamo, da smo proučili razpisno dokumentacijo in da se z njo v celoti**

**strinjamo.**

Kraj in datum:

Žig in podpis ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O IZPOLNJEVANJU POGOJEV**

**Predmet naročila:**

**Izbira izvajalca za pripravo, dostavo in razdeljevanje dnevno toplih obrokov dijaške prehrane**

Izjavljamo, da izpolnjujemo naslednje pogoje:

1. Da imamo veljavno registracijo za opravljanje dejavnosti.

2. Da imamo veljavno dovoljenje pristojnega organa za opravljanje dejavnosti, ki je predmet javnega naročila, če je za opravljanje take dejavnosti na podlagi posebnega zakona dovoljenje potrebno.

3. Da nismo v kazenskem postopku zaradi suma storitve kaznivega dejanja v zvezi s podkupovanjem ali da zaradi takega kaznivega dejanja nismo bili pravnomočno obsojeni.

4. Da nismo v postopku prisilne poravnave, stečaja ali likvidacije.

5. Da smo sposobni zagotavljati predmet naročila v celoti ter izpolnjevati tehnične posebnosti naročila.

6. Da nam zakon ali katerikoli drug predpis ne prepoveduje skleniti pogodbe, katere predmet je naročilo.

7. Da nismo prenehali opravljati dejavnosti, v katero sodi izvajanje naročila.

8. Da se strinjamo s protikorupcijsko klavzulo.

9. Da proti nam ni bila izdana pravnomočna sodba, ki kaže na našo nestrokovnost iz dejavnosti, v katero sodi izvajanje naročila.

10. Da izpolnjujemo pogoje iz prvega in drugega odstavka 42. Člena ZJN-2.

11. Da imamo poravnane vse obveznosti do podizvajalcev v prehodnih postopkih javnega naročanja.

12. Da v zadnjih šestih mesecih pred objavo naročila nismo imeli blokiranega transakcijskega računa.

13. Da izpolnjujemo obveznosti v zvezi s plačili prispevkov za socialno varnost in v zvezi s plačili davkov v skladu z zakonskimi določbami države, kjer imamo sedež.

14. Da v zadnjih šestih mesecih pred objavo javnega naročila nismo imeli blokiranega transakcijskega računa.

15. Da zaposlujemo usposobljene delavce z aktivnim znanjem slovenskega jezika, ki so pri nas v rednem delovnem razmerju.

16. Da izplačujemo plače v skladu s kolektivno pogodbo za dejavnost, za katero smo registrirani, zagotavljamo delovni čas glede na zahteve in potrebe naročnika, ne glede na število obrokov, občasno tudi ob sobotah (v skladu s šolskim urnikom).

17. Da imamo v skladu z zakonom uveden sistem HACCP in da delamo po načelih HACCP sistema.

18. Da imamo organizirano službo za kontrolo kakovosti storitev, ki jih nudimo, oziroma je za kontrolo kakovosti pooblaščen pristojni zavod.

19. Da pri opravljanju storitve upoštevamo naslednje uredbe:

20. Komisije (ES), št. 37/05, o spremljanju temperature v prevoznih sredstvih, skladiščih in pri shranjevanju hitro zamrznjenih živil, namenjenih za prehrano ljudi (UL L št. 10/05, str. 18), z vsemi spremembami;

21. Uredbo o izvajanju uredb Sveta in Komisije (ES) o onesnaževalih v živilih Uredbo Sveta (EGS), št. 315/93, o določitvi postopkov Skupnosti za kontaminate v hrani (UL L št. 37/93, str. 1);

22. Uredbo (ES) Komisije št. 1881/06 o določitvi mejnih vrednosti nekaterih onesnaževal v živilih (UL L št. 364, str. 5);

23. Uredbo o higieni živil, ki vsebujejo skupna načela v zvezi z odgovornostjo nosilcev živilske dejavnosti in higienskimi zahtevami za živilske obrate (Uredba Evropskega parlamenta in sveta (ES) št. 852/2004).

**Navedeni podatki so resnični in smo jih, če bo naročnik to zahteval, pripravljeni dokazati s predložitvijo ustreznih dokazil.**

Kraj in datum:

Žig in podpis ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_

NaročnikSREDNJA ŠOLA ČRNOMELJ,KIDDRIČEVA ULICA 18A, 8340 ČRNOMELJ

**ki ga zastopa ravnateljica Elizabeta PRUS,**

matična številka: 5085934000,

davčna številka: SI72429968,

račun št.: 01100-6030692860,

(v nadaljevanju: naročnik)

in

**Izvajalec-dobavitelj\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

ki ga zastopa\_\_\_\_\_\_\_\_\_\_\_\_\_\_\_\_\_\_\_\_\_\_\_,

matična številka:\_\_\_\_\_\_\_\_\_\_\_\_,

ID za DDV:\_\_\_\_\_\_\_\_\_\_\_\_\_\_\_\_,

račun št.:\_\_\_\_\_\_\_\_\_\_\_\_\_\_\_\_\_, odprt pri\_\_\_\_\_\_\_\_\_\_\_\_\_\_\_\_\_.

(v nadaljevanju: izvajalec)

sta sklenila naslednjo

**POGODBO O PONUDBI DNEVNO TOPLIH OBROKOV DIJAKOM MED ŠOLSKIM LETOM**

1. člen

Pogodbeni stranki ugotavljata, da je naročnik izvedel postopek javnega povabila na podlagi Zakona o javnem naročanju za ponudbo dnevno toplih obrokov dijakom na šoli (v nadaljevanju: za prehranske storitve)

Topli obrok mora biti pripravljen v skladu s sanitarno-higienskimi predpisi in

Praktičnimi navodili Inštituta za varovanje zdravja RS za načrtovanje dnevnih toplih

obrokov za dijake, ki so v celoti dosegljiva na

http://www.mss.gov.si/fileadmin/mss.gov.si/pageuploads/Aktualno/Prehrana\_dijaki\_

prakticna\_navodila\_4\_6\_08.doc. oz. je PRILOGA 1 te pogodbe.

Topla malica oziroma obrok obsega: 0,2 l napitka ali sadje, glavno jed s prilogo,

solato, kruh. Če je glavna jed enolončnica z mesom, je obvezna sestavina obroka

tudi pecivo ali sadje. Topla malica obsega 20 – 30% dnevnega energijskega vnosa.

Priprava hrane mora potekati tako, da so izpolnjeni vsi sanitarno-higienski predpisi,

skladno z načeli sistema HACCP in tako, da hrana pri tem ohrani hranilno in

kulinarično vrednost.

Prostor za razdeljevanje malic bo zagotovila Srednja šola. Opremo, potrebno za razdeljevanje

malic (pladnji, skodelice za solato, skodelice za čaj, krožniki in jedilni pribor) zagotovi Srednja šola, ostalo potrebno opremo za razdeljevanje pa v celoti zagotovi ponudnik. Pomivanje posode, potrebne za razdeljevanje malic, je možno v prostorih Srednje šole.

Kuharici hrano razdelita in posodo pomijeta. Pladnje dijaki nosijo na odjemalna mesta in sortirajo pribor in ostanke hrane, po navodilih, ki bodo obešena na vidnih mestih. Vodstvo Srednje šole bo zagotovilo nadzor nad prehranjevanjem (disciplino) v jedilnici. Brisanje miz in tal v jedilnici zagotavlja Srednja šola.

Dobavitelj zagotavlja toplo malico dijakom naročnika v obdobju od 1.9.2021 do 31.8.2023:

- vse dni praviloma od ponedeljka do petka, izjemoma v soboto, ko je po urniku naročnika pouk **,**

- in tudi na drug dan, če bo naknadno določen kot dan določenih aktivnosti dijakov, na katerih morajo biti dijaki prisotni.

V času šolskih počitnic in ob dnevih, ko je v šoli pouka prost dan, izvajalec ne pripravlja in razdeljuje šolske prehrane, razen če se z naročnikom ne dogovorita drugače.

**Prijave in odjave na malico potekajo elektronsko.**

2. člen

S to pogodbo se pogodbeni stranki dogovorita o splošnih in posebnih pogojih izvedbe javnega naročila. Sestavni del te pogodbe so pogoji navedeni v povabilu k oddaji ponudbe.

3. člen

Dobavitelj se zavezuje, da bo za dijake dnevno zagotovil na izbiro najmanj dve (2) vrsti energijsko in hranilno bogate tople malice.

Jedilniki bodo za dva tedna vnaprej izobešeni na vidnem mestu na oglasni deski v jedilnici in na šolski spletni strani.

4. člen

Vsak delovni dan bo maksimalno **220** dijakov Srednje šole Črnomelj upravičenih do toplega obroka.

Izvajalec se zavezuje, da bo hrano dostavljal v šolo in jo razdeljeval v lastni režiji, ter da bo organiziral odvoz organskih in ostalih odpadkov. Izvajalec bo med trajanjem pogodbe kril stroške dela za pripravo toplih dnevnih obrokov za 2 kuharici zaposleni pri naročniku. Stroške dela bo izvajalec refundiral naročniku mesečno na podlagi zahtevka o refundaciji plače od 1. 9. 2021 do 30. 6. 2022 in od 1. 9. 2022 do 30. 6. 2023. Kuharici bosta svoje delo opravljali na sedežu izvajalca in naročnika. Prav tako bo organiziral dnevno in generalno pospravljanje ter čiščenje kuhinje.

Zakon o šolski prehrani določa ceno dnevnega toplega obroka v višini 2,42 € z DDV, od tega se prizna izvajalcu 2,73 €. Razlika v višini 0,11 € z DDV na obrok vključuje stroške elektrike, vode, ogrevanja. Ponudnik prizna še / % popusta kar znaša 2,62 €. Cena dnevnega toplega obroka z upoštevanjem popustov znaša 2,62 €.

Pogodba vključuje pravico do uporabe prostora v izmeri 44 m2 za namene razdelitve malice za dijake Srednje šole Črnomelj. Del variabilnih obratovalnih stroškov znaša 0,11 € z DDV na obrok, popust ki ga prizna ponudnik znaša / € in se mesečno poravnava po izstavljenem računu s plačilnim rokom 30 dni.

Količine iz razpisa so okvirne tako, da naročnik ne odgovarja dobavitelju za nedoseganje količin iz razpisa v primeru, da se količine ne dosegajo zaradi zmanjšanje prisotnosti dijakov v šoli.

5. člen

Cene storitev bodo v času trajanja te pogodbe fiksne, oziroma se bodo spremenile v skladu s spremembo višine subvencije dijaške prehrane.

6. člen

Plačilo izvajalcu se vrši na podlagi števila upravičeno porabljenih dnevnih toplih obrokov.

Topli obroki se bodo delili zaporedno v dveh terminih: predvidoma ob 9.55 in 10.45.

Za opravljene storitve bo izvajalec izstavljal račun enkrat mesečno, do 15. v mesecu za pretekli mesec. Račun mora vsebovati vse z zakonom predvidene podatke.

Rok plačila za mesečno porabo obrokov je 30 dni od prejema računa.

7. člen

S to pogodbo naročnik daje v uporabo izvajalcu poslovne prostore v stavbi Srednje šole Črnomelj, in sicer delno opremljeno delilno kuhinjo s pomožnimi prostori v izmeri 44 m2 in jedilnico v izmeri 274 m2. V teh prostorih bo izvajalec lahko razdeljeval hrano dijakom in zaposlenim. Izvajalec bo zagotavljal prehranske storitve vsak šolski dan. Obratovalni čas se po dogovoru z naročnikom prilagodi šolskemu urniku.

**Dobavitelj bo dobavljal naročniku blago, ki je predmet tega sporazuma, na podlagi dnevnega naročila, ki ga dobavitelj sam preveri v programu e-Asistent.**

Naročnik lahko do 7.30 ure zjutraj prekliče naročilo za topli obrok, če bo dijak odsoten več dni od šolskega dela zaradi bolezni.

Ostale odjave, vključno tudi večdnevno odsotnosti izrednega izostanka (ekskurzije, športni in naravoslovni dnevi…) pa je potrebno najaviti **najmanj 48 ur** (dva dni) prej, zaradi naročanja in dostave živil.

Nepravočasno odpovedani obroki se ne odštevajo in jih naročnik poravna v celoti.

8. člen

Izvajalec bo v poslovnih prostorih opravljal izključno dejavnost, ki je predmet te pogodbe in za katero ima veljavno registracijo, dovoljenje pristojnih inšpekcijskih služb za delo v šolskem prehrambenem obratu in za katero izpolnjuje higienske standarde.

9. člen

Stroški, povezani z dejavnostjo priprave toplih obrokov, njene prodaje in čiščenje razdelilne kuhinje s pomožnimi prostori in jedilnice (stroški živil, delovne sile, čistil, odvoz odpadkov) so breme izvajalca.

Storitev prevoza blaga opravi dobavitelj sam ali pa za to v svojem imenu in za svoj račun pooblasti drugega prevoznika.

Prevoz blaga mora biti v skladu z veljavnimi zdravstveno sanitarnimi predpisi, ki zagotavljajo ohranitev kakovosti in zdravstveno neoporečnost blaga in HACCP. Izjava dobavitelja iz ponudbene dokumentacije je priloga k pogodbi.

Dobavitelj mora dostaviti blago na odjemno mesto naročnika (fcco naročnik) .

Stranki pogodbe se dogovorita, da dobavitelj dostavlja blago v svoji embalaži, ki jo mora dobavitelj še isti dan prevzeti in odpeljati s prostora naročnika.

Dobavitelj je dolžan tudi redno brezplačno odvažati vso povratno embalažo.

Za odvoz bioloških odpadkov poskrbi dobavitelj. Za splošne odpadke in nepovratno embalažo pa lahko koristi zabojnik naročnika in naročniku povrne ½ stroškov odvoza zabojnika po izstavljeni refundaciji.

10. člen

Kakovost storitve mora ustrezati obstoječim standardom oziroma ustrezati predpisom, ki se nanašajo na storitve, ki so predmet pogodbe in smernicam zdravega prehranjevanja v vzgojno izobraževalnih ustanovah v Republiki Sloveniji. Upoštevati morajo Praktična navodila za načrtovanje dnevnih toplih obrokov za dijake, ki jih je maja 2008 izdal Inštitut za varovanje zdravja Republike Slovenije.

11. člen

Naročnik lahko oporeka kakovost in količino hrane v zakonsko določenih rokih po tem, ko ugotovi neustrezno kakovost oziroma količino.

12. člen

**PROTIKORUPCIJSKA KLAVZULA**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

13. člen

Izvajalec ne sme oddati poslovnih prostorov v podnajem, prav tako ne sme prenesti opravljanja dejavnosti priprave toplih obrokov na drugega izvajalca. Izvajalec se zavezuje, da bo za najeti prostor skrbel kot dober gospodar in da brez predhodnega pisnega soglasja naročnika prostora in opreme ne bo preurejal.

14. člen

Pogodba se sklepa za določen čas, in sicer od 1. 9. 2021 do 31. 8. 2023.

Katerakoli pogodbena stranka lahko predčasno prekine to pogodbo, če se druga pogodbena stranka ne drži določil te pogodbe, s pisno odpovedjo.

Pogodbena stranka, ki predčasno prekinja pogodbo, je dolžna o tem pisno obvestiti drugo pogodbeno stranko najmanj 2 meseca pred dnem, s katerim predčasno prekinja to pogodbo. Prekinitev pogodbe se uveljavi s prvim dnem v naslednjem mesecu po preteku navedenega roka. Do dneva, ko se uveljavi prekinitev pogodbe, morata pogodbeni stranki poravnati vse obveznosti iz te pogodbe.

15. člen

Kakršnakoli zastrupitev s hrano, ki jo ugotovi pristojna zdravstveno-varstvena organizacija in za katero je odgovoren izvajalec, predstavlja najhujšo kršitev te pogodbe in je razlog za takojšnjo odpoved pogodbe brez odpovednega roka.

16. člen

Pogodba se prične uporabljati z dnem 01.09.2020. Spremembe in dopolnitve te pogodbe se sklepajo v pisni obliki.

17. člen

Za reševanje sporov, ki bi izhajali iz te pogodbe, je pristojno Okrajno sodišče v Črnomlju.

18. člen

Pogodba je sestavljena v 4 izvodih, od katerih prejme vsaka stranka po 2 izvoda.

19. člen

Kontaktna oseba naročnika je **\_\_\_\_\_\_\_\_\_\_\_\_\_\_\_\_\_\_**.

Kontaktna oseba izvajalca je\_\_\_\_\_\_\_\_\_\_\_\_\_\_\_\_\_\_.

Številka: \_\_\_\_\_\_\_\_\_

Datum: \_\_\_\_\_\_\_\_\_\_

Podpis izvajalca: Podpis naročnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_